Black Friday 2020. Cei mai mari retaileri s-au bătut în oferte de nerefuzat.
Mai mulţi retaileri au anunţat joi seară şi vineri dimineaţă ofertele de Black Friday. Chiar şi consola Xbox S sau iPhone 12, produse abia lansate, au avut reduceri. Un televizor cu rezoluţie 8K la Media Galaxy a avut o reducere de 7.000 de lei.
Black Friday a început încă de aseară. La ora 00.00, s-a dat drumul la reduceri pe eMAG, care se laudă cu 4 milioane de produse la ofertă.Cele mai impresionante au fost pentru un televizor 4K cu diagonală de 163 de centimetri la prețul de 2.000 de lei şi un laptop redus de la 4.000 de lei până la 2.200.Mai mulţi retaileri au "furat" startul şi au postat ofertele încă de la ora 23. Altex şi Media Galaxy au fost primii cu oferte identice.Cea mai mare: un Sony Bravia cu rezoluţie 8K de 189 de centimetri, redus cu 7000 de lei.Şi evoMAG a venit cu reduceri la smartwatch-uri sau electrocasnice.PC Garage are preţ special pentru iPhone 12, iar Flanco tocmai a anunţat la ora 08:00 că telefonul e pe stoc.Auchan sau Carrefour nu au lipsit nici ele de la sărbătoarea reducerilor: au avut oferte la sticle de vin.Pentru cei interesaţi de haine, Fashion Days şi ePantofi au şi ele multe reduceri. Iar Mobexpert şi Vivre te ajută să-ţi mobilezi casa la preţ mai mic.Dacă Orange şi Telekom au anunţat încă de dinainte de miezul nopţii ofertele, Vodafone s-a lăsat aşteptat. Însă au venit cu o ofertă spectaculoasă: un Samsung Galaxy S20 Plus redus cu mai bine de 2.500 de lei.